সব প্রস্তুতি সম্পন্ন নির্বাচন কমিশনের ঃ কেসিসি নির্বাচনের রিটার্নিং অফিসার মো: ইউনুচ আলী বলেন, কমিশন ইতোমধ্যেই সব প্রস্তুতি সম্পন্ন করেছে। আজ সোমবার সকাল থেকে কেন্দ্রে কেন্দ্রে ব্যালট বাক্সসহ অন্যান্য সরঞ্জামাদি পাঠানো হবে। বিকেল থেকেই প্রিজাইডিং অফিসারগন কেন্দ্রগুলো বুঝে নিয়ে রাতে সেখানে অবস্থান করবেন। একটি সাধাণ কেন্দ্রে ২২ জন এবং গুরুত্বপূর্ণ(ঝুঁকিপূর্ণ) কেন্দ্রে থাকবেন ২৪ জন পুলিশ ও আনসার সদস্য। এবার ভোট হচ্ছে ২৮৯টি কেন্দ্রে। যার কক্ষসংখ্যা থাকবে ১৫৬১টি এবং অস্থায়ী কক্ষ থাকবে ৫৫টি। কেএমপির দেয়া তথ্যমতে ২৮৯টির মধ্যে ২৩৪টিই গুরুত্বপূর্ণ কেন্দ্র। একথা যেমন রিটার্নিং অফিসার মো: ইউনুচ আলী জানিয়েছেন তেমনি এটি নিশ্চিত করেছেন কেএমপির মুখপাত্র সহকারী পুলিশ কমিশনার সোনালী সেন।